Passion: Music for The Last Temptation of Christ
„Passion: Music for The Last Temptation of Christ“ – 1989 m. išleistas britų atlikėjo, kompozitoriaus Piterio Gabrielio albumas. Jis buvo filmo „Paskutinis Kristaus gundymas“ garso takelis. Prie šio albumo prisidėjo daugybė atlikėjų iš viso pasaulio, kurių įrašus sukaupė Gabrielio įkurta Pasaulio muzikos, menų ir šokių organizacija WOMAD. Kūriniuose susipina įvairių kraštų muzikinės tradicijos, ambientinės melodijos, roko ritmai. Šis albumas prisidėjo prie vadinamosios world muzikos populiarinimo, padėjo išgarsėti tokiems atlikėjams kaip Nusrat Fateh Ali Khan, Youssou N'Dour, L. Shankar, Baaba Maal. 1990 m. albumas „Passion: Music for The Last Temptation of Christ“ laimėjo „Grammy“ apdovanojimą New Age muzikos kategorijoje.